laion/Wikipedia-Exotic huggingface dataset:
Ancient Dreams in a Modern Land Tour

Ancient Dreams in a Modern Land Tour הוא סיבוב ההופעות הרביעי של הזמרת-יוצרת הוולשית מרינה דיאמנדיס, לקידום אלבום האולפן הרביעי שלה, Ancient Dreams in a Modern Land. סיבוב ההופעות החל ב-2 בפברואר 2022, ועתיד להגיע לסיומו ב-25 במאי באותה השנה. לאורך סיבוב ההופעות, הופיעה מרינה ברחבי צפון אמריקה, דרום אמריקה ואירופה. סיבוב ההופעות קודם על ידי לייב ניישן אנטרטיינמנט. רשימת שירים זו מייצגת את ההופעה שהתקיימה ב-22 בפברואר 2022, בפילדלפיה, והשתנתה לעיתים לאורך סיבוב ההופעות. "Ancient Dreams in a Modern Land" "Venus Fly Trap" "Froot" "Man's World" "Are You Satisfied?" "I Am Not a Robot" "Oh No!" "Purge the Poison" "Handmade Heaven" "Hollywood" "Happy" "Forget" "Can't Pin Me Down" "Teen Idle" "Highly Emotional People" "I Love You but I Love Me More" "How to Be a Heartbreaker" "Bubblegum Bitch" הדרן 19. "Goodbye" בחודש מרץ, החליפה דיאמנדיס את "Handmade Heaven" בסינגל "To Be Human", והוסיפה לרשימת השירים את הסינגל "Primadonna". ההופעה ב-18 במרץ 2022, בבואנוס איירס, ארגנטינה, הייתה כחלק מפסטיבל לולהפלוזה ארגנטינה. ההופעה ב-19 במרץ 2022, בסנטיאגו, צ'ילה, הייתה כחלק מפסטיבל לולהפלוזה צ'ילה. ההופעה ב-25 במרץ 2022, בסאו פאולו, ברזיל, הייתה כחלק מפסטיבל לולהפלוזה ברזיל. ההופעה ב-19 במרץ 2022, בסנטיאגו, צ'ילה, הייתה כחלק מפסטיבל לולהפלוזה קולומביה. "Live Preview: MARINA Announces 'Ancient Dreams In A Modern Land' Tour Dates". Clash. 14 ביוני 2021. נבדק ב-13 באפריל 2022. {{cite web}}: (עזרה) Mital, Sachyn (7 במרץ 2022). "Marina's Ecstatic 'Ancient Dreams in a Modern Land' Tour (Photos)". PopMatters. נבדק ב-13 באפריל 2022. {{cite web}}: (עזרה) Jorfi, Madison (28 בפברואר 2022). "Concert Review: MARINA's "Ancient Dreams in a Modern Land Tour"". Berks Community Television. נבדק ב-13 באפריל 2022. {{cite web}}: (עזרה)
יילמאז

יילמאז (Yılmaz) הוא שם משפחה שמקורו בטורקית ומשמעותו ללא חת. האם התכוונתם ל... בוראק יילמאז – כדורגלן טורקי מסוט ילמאז – מדינאי טורקי רידוואן יילמאז – כדורגלן טורקי ילמז טשטצ'שמה – כנר ישראלי ממוצא טורקי
לגרטה

לגרטה היא דמות אגדית ויקינגית. לפי האגדה, היא הייתה לוחמת ויקינגית ושלטה באזור שנקרא היום נורווגיה. היא חיה במאה ה-9, והייתה אחת מנשותיו של רגנאר לוטברוק. האגדה שלה תועדה על ידי כרונולוג סאקסוני במאה ה-12. וגם על ידי ההיסטוריון הדני סאקסוני (Saxo cognomine Longus) שחי בערך בין המאה ה-12 למאה ה-13. היא תועדה בספרו התשיעי ב- Gesta Danorum. לפי האגדה, לגרטה ורגנאר נפגשו לראשונה לאחר שאדם בשם Frø (המלך השוודי) הרג את Siward המלך וסבו של רגנאר, והשפיל את משפחתו של המלך המת על ידי כך ששם את משפחתו בבית בושת. כאשר נודע לרגנאר על כך הוא יצא מביתו שבדנמרק כדי לנקום, הוא יצא עם כוח גדול של ספינות ואנשים. כאשר הם הקימו מחנה באזור שהיום נקרא שוודיה הצטרפו לשורותיו כמה לוחמות מהאזור שרצו גם הן לנקום במלך השוודי, בין אותן נשים הייתה לגרטה. כאשר התחיל הקרב בין כוחותיו של רגנאר לכוחותיו של Frø, לגרטה התבלטה בקרב ורגנאר שם לב אליה והתפעל מכישוריה בקרב. בקרב הזה רגנאר ניצח. הוא כל כך התלהב מלגרטה ויכולותיה בקרב שהוא רצה לתת לה את הניצחון ואמר שבזכותה הם ניצחו. כאשר לרגנאר נודע שהיא גם מבית אצולה אהבתו אליה רק גברה ובזמן שהוא יצא לסבב לחימה נוסף בדנמרק ובשוודיה הוא הקפיד לשלוח לה מכתבים. כאשר הוא חזר מהקרבות הוא ביקש את ידה. לגרטה רצתה לבדוק את כוחו של ראגנר ואת כוח רצונו אז היא עשתה לו שני מבחנים: כאשר הוא בא לביתה היא הציבה בפתח דב גדול וכלב ציד ענק, שתקפו אותו כשהתקרב. את הכלב רגנאר הרג במו ידיו ואת הדב עם חנית. כשלגרטה ראתה זאת, היא הסכימה להתחתן איתו. ללגרטה ולרגנאר נולדו שלושה ילדים, שתי בנות ובן. שלא כפי שמופיע בסדרה "הוויקינגים", ביורן (Björn Ironside) אינו הבן שלה, אלא של אסלוג (Kráka or Kraba). שמו של בנה הוא פרידליף (Fridleif) ושמותיהן של שתי הבנות אינו ידוע. ראגנאר נשאר בשוודיה במשך שלוש שנים לפני שחזר לממלכתו שבדנמרק. הוא חזר מפני שהמלך השוודי הירוד (Herodd), הבטיח את יד בתו ת'ורה (Thora), ובכך גם את המפתח והירושה של ממלכתו, למי שיצליח להרוג את נחשי המחמד שלה שגדלו לגודל ענק. רגנאר יצא לשם ברכיבה על סוס בלבד והשאיר את לוחמיו בידי בנו פרידליף. לאחר שהצליח להרוג את הנחשים, התחתן עם ת'ורה. מפה סיפורה של לגרטה מתפצל. בחלק מהגרסאות, הוא מסתיים כאן ובחלקן ישנו המשך לסיפור. לאחר שראגנאר עזב אותה, היא החליטה להתחתן מחדש למלך שוודי שלא ידוע שמו. כעבור כמה שנים כשרגנאר נזקק לעזרתה בקרב, הוא שלח ללגרטה מכתב בו הוא ביקש את עזרתה ואת לוחמיה. לגרטה שלחה לעזרתו 120 ספינות קרב והגיעה בעצמה כדי לעזור לו, למרות שלפי דבריה "שם אותה בצד" והעדיף אחת אחרת. יכולותיה בקרב מצויים גם בסיפור הזה כאשר בנו של ראגנאר סיראד (Siward) נפצע וכל תקווה לנצח כבר נמוגה לגרטה נכנסה לקרב ושינתה את יחסי הכוחות, והביאה לניצחון. כותבים סקסונים מסיימים את סיפורה של לגרטה כאשר היא חוזרת לביתה בשוודיה והורגת את בעלה המלך בעזרת ראש חנית שהחביאה בתוך שמלתה ובכך תופסת את המלוכה והופכת למלכה של אותה ממלכה. סיפורה של לגרטה מסתיים אחרי הפיכתה למלכת הממלכה שלה. הרבה היסטוריונים ואנשים שחקרו את הנושא מאמינים שסיפורה של לגרטה הוא סיפור בדיוני, ושהוא נוסף מאוחר יותר לסאגה של רגנאר. מדיה וקבצים בנושא לגרטה בוויקישיתוף לגרטה, באתר אנציקלופדיית ההיסטוריה העולמית (באנגלית) Hector Munro Chadwick, The Early Cultures of North-West Europe, 2013 Lagertha, World History Encyclopedia (באנגלית) Saxo Grammaticus, The history of the Danes, 1979
אדוארדו מאטה

אדוארדו מאטה (בספרדית: Eduardo Mata‏ 5 בספטמבר 1942 – 4 בינואר 1995) היה מנצח ומלחין מקסיקני נודע. היה חבר בקולגיום הלאומי של מקסיקו. מאטה נולד במקסיקו סיטי. הוא למד נגינה בגיטרה קלאסית באופן פרטי במשך שלוש שנים לפני שנרשם לקונסרבטוריון הלאומי למוזיקה. משנת 1960 עד 1963 למד קומפוזיציה אצל קרלוס צ'אבס. בשנת 1964 קיבל את מלגת קוסביצקי ללימודים בטנגלווד. שם למד ניצוח אצל מקס רודולף ואריך ליינסדורף וקומפוזיציה אצל גונתר שולר. הוא חיבר יצירות אחדות בשנות ה-50 וה-60, ביניהן שלוש סימפוניות, מוזיקה קאמרית, סונאטות ומוזיקה לבלט. הסימפוניה השלישית שלו וחלק מיצירותיו הקאמריות הוקלטו. בשנת 1965 התמנה לראש מחלקת המוזיקה באוניברסיטה הלאומית האוטונומית של מקסיקו (UNAM) ולמנצח תזמורת גואדאלאחרה. כמו כן ניצח על תזמורת האוניברסיטה, שהייתה בהמשך לתזמורת UNAM הסימפונית. בשנת 1972 עזב את מקסיקו לקבל את משרת המנצח הראשי של התזמורת הסימפונית של פיניקס. בשנה שלאחריה התמנה למנהל המוזיקלי של תזמורת פניקס, משרה שבה החזיק בעונת 78–1977. משנת 1977 עד 1993 היה המנהל המוזיקלי של התזמורת הסימפונית של דאלאס ומנצח אורח של כמה תזמורות מפורסמות בארצות הברית, אירופה ואמריקה הלטינית. הוא הקליט יותר מחמישים אלבומים, רובם עם תזמורת UNAM, תזמורת דאלאס, והתזמורת הסימפונית של לונדון. בבוקרו של 4 בינואר 1995 היו מאטה ונוסע נוסף בדרכם מקוארנבקה שבמקסיקו, לדאלאס. מאטה הטיס בעצמו את מטוס הפייפר ארוסטאר שלו. אחד המנועים הפסיק לפעול זמן קצר אחרי ההמראה, והמטוס התרסק בניסיון לבצע נחיתת חירום. השניים נהרגו. 1962 - סימפוניה מס.1 1963 - סימפוניה מס.2 1966 - סימפוניה מס.3 - לכלי נשיפה וקרן יער 1957 - שלישייה לקלרינט, תוף וצ'לו, מוקדשת לראלף ווהן-ויליאמס 1960 - סונטה לפסנתר 1961 - Improvisaciones (אלתורים) לקלרנית ופסנתר 1964 - Improvisación número 1 ("אלתור מס.1") לכלי מיתר ופסנתר בארבע ידיים 1965 - Improvisación número 2 ("אלתור מס.2") לכלי מיתר ושני פסנתרים 1965 - Improvisación número 3 ("אלתור מס.3") לכינור ופסנתר 1966 - סונטה לצ'לו, מוקדשת לאדולפו אודנופוסוף 1963 - סויטה-באלט "דבורה" 1963 - Los huesos secos (בעצמות היבשות) - באלט 1964 - Aires (אריות) אדוארדו מאטה, במסד הנתונים הקולנועיים IMDb (באנגלית) אדוארדו מאטה, באתר AllMusic (באנגלית) אדוארדו מאטה, באתר MusicBrainz (באנגלית) אדוארדו מאטה, באתר Discogs (באנגלית)
Lifetime (שיר של ת'רי דייז גרייס)

Lifetime (בתרגום חופשי לעברית: "נצח" או: "חיים שלמים") הוא סינגל של להקת הרוק הקנדית ת'רי דייז גרייס. הסינגל יצא לאור ב-11 באפריל 2022 כסינגל הרשמי השני מתוך Explosions, אלבום האולפן השביעי של הלהקה (לפניו יצא השיר "Neurotic" כסינגל שיווקי). השיר תואר כבלדת כוח (Power Ballad). מילותיו עוסקות באובדן, ובנטייה האנושית לקום מאסונות בלתי צפויים, לשקם ולהשתקם. השיר עוסק באופן ישיר באבל על אובדן אישי, אם כי לא מפורט מי האדם שאבד למשורר ומה האופן שבו אבד או אבדה לו, אך הוא מתאר אדם שתמך בו ברגעיו הקשים, והיה היחיד שהכיר אותו והיחיד איתו רצה לחלוק את קשייו. מדובר באובדן פתאומי ובלתי צפוי שהמשורר לא חזה ולא התכונן אליו, כמפורט במילות השיר בהן מתואר שלא ידע שפגישתם האחרונה תהיה הפעם האחרונה שבה ייפגשו. המשורר זועק כי היה משוכנע שלא יאבד את מושא השיר לעולם בימי חייו, ”את/ה האחת/אחד שלא הייתי אמור לאבד. חשבתי שיש לי אותך לחיים שלמים”, אך יודע שלעולם לא ייפגש ויביט בעיני מושא השיר. הווידאו קליפ של השיר בוים על ידי ג'ון וולפיין, שביים גם את הקליפ של הסינגל הקודם מהאלבום, "So Called Life". הוא הועלה לשירותי הסטרימינג השונים, כמו יוטיוב, במקביל ליציאת השיר. הקליפ מציג את החורבן שזרעה סופת טורנדו אלימה בדרגה EF4, בעיירה מייפילד, קנטאקי בדצמבר 2021. חברי הלהקה, ביניהם הגיטריסט ברי סטוק שהתגורר במקור באזור מייפילד, סיפרו שכשוחחו ביניהם וביקשו להחליט כיצד להציג ויזואלית את השיר, החליטו מיד שמייפילד תהיה אתר הצילומים של הקליפ. חברי הלהקה נסעו למייפילד במטרה לצפות במו עיניהם בהרס שזרעה הסופה, וכדי לפגוש את המשפחות שאיבדו את בתיהן ורכושם לסופה. חברי הלהקה התרשמו מהתקווה והנחישות שהציגה קהילת מייפילד אל מול ההרס הנוראי, ושילבו את תושבי העיירה בקליפ. הקליפ מציג את סולן הלהקה, מאט וולסט, כשהוא הולך ברחובות העיירה ההרוסה. בקליפ משולבים סרטונים של מבנים הרוסים, ושל משפחות ותושבי העיירה כשהם מצולמים על רקע בתיהם ההרוסים, או מנסים לאתר חפצים אישיים בין ההריסות. בנוסף מוצגת מכלאה ובה חיות מחמד שאיבדו את בתיהן במהלך האסון, ומודעות לאיתור חיות שאבדו במהלך האסון. הלהקה החליטה להירתם ולסייע לתושבי מייפילד על ידי עידוד גיוס כספים לשיקום העיירה, ובקליפ מופיעה כתובת אינטרנט לתרומות לשיקום העיירה. נוסף על כך, בעקבות צילום הקליפ והקשר שנוצר עם תושבי העיירה, החליטה הלהקה כי תתרום דולר מכל כרטיס שיימכר לסיבוב ההופעות שלה לטובת שיקום העיירה ותושביה. השיר נכנס ישירות למקום ה-35 במצעד הרוק המיינסטרימי של מגזין הבילבורד, ובשבוע השני הגיע למקום ה-22. בהמשך הגיע השיר למקום הראשון במצעד, והפך בכך לשיר ה-17 של הלהקה שמגיע למיקום זה במצעד, והשווה את שיאה של שיינדאון שנקבע זמן קצר לפני כן. מילות השיר "Lifetime" באתר Genius סרטון השיר "Lifetime" באתר יוטיוב מידע על השיר "Lifetime" באתר ספוטיפיי Lifetime in genius.com Kerry Doole, Three Days Grace: Lifetime, April 13, 2022, FYI Music News Childers, Chad (11 באפריל 2022). "Three Days Grace Dedicate 'Lifetime' Video + U.S. Tour to Helping Mayfield Tornado Victims". Loudwire. {{cite web}}: (עזרה) "Three Days Grace (Mainstream Rock Airplay)". Billboard. Active Rock, Past 7 Days - by Overall Rank, Jul 6 - Jul 12 "Three Days Grace (Canada Rock)". Billboard. Lifetime on Czech Republic Rock (IFPI) Israel’s International Rock Chart, #14, July 16, 2022 [1], Billboard [2], Billboard
דניאל הכהן נהר

הרב דניאל הכהן נהר (1804 - 26 במאי 1881) היה רב באזמיר ובצפת במאה ה-19 ומחבר ספר יד הנהר. נולד למרים ולרבי יאושע אברהם הכהן באזמיר. למד תורה מפי הרב פנחס רפאל יהושע די שיגורה (הפרד"ס), מחבר ספר אות היא לעולם, ומחמיו, הרב רחמים אריה אברהם ארייאש, בעל ספר שפתי רננות. בהיותו כבן 25, חלה אביו, ורבי דניאל נאלץ לעסוק במסחר כדי לפרנסו ואת בניו שלו. בגיל 70 עלה לארץ ישראל והתיישב בצפת, שם כיהן בנו רבי משה כדיין. כעבור ארבע שנים מאוחר שב למכורתו, אזמיר על מנת לחזור לארץ ישראל, אך לא עלה בידו. באזמיר שב לעסוק במסחר עד לפטירתו. בניסן התרמ"א חלה, אך נשאר צלול עד לפטירתו בכ"ז באייר תרמ"א (1881), כשהוא בן 77. נטמן באזמיר. רבי יוסף פלאג'י הספיד אותו. רבי משה הכהן נהר, המכונה אבא, בעל ספר כסא דברכתא ורבה של תירייא (ליד איזמיר), לשם שב אחרי כהונתו כדיין בצפת. נישא לבתו של רבי אברהם פאלאג'י, רבי דוד רחמים. רבי אברהם רבי יאודה שהיה נדבן ידוע חיבורים רבים של הרב דניאל נשרפו בשרפה הגדולה באזמיר בשנת התר"א. בנו הוציא לאור אחרי מותו את דרושי אביו בספר: יד הנהר (אזמיר תרמ"ד) - י"ד דרושים, וכן דרושים נוספים מבן המחבר, רבי משה. לספר הסכמה מאת רבי אברהם פלאג'י, ונערך על ידי הרב אברהם סאנסולו. אנציקלופדיה לחכמי טורקיה, עמוד 196 חכם דניאל הכהן נהר, באתר "החכם היומי" יד הנהר, הסכמת הרב אברהם פאלאג'י ההספד נדפס בספר יד הנהר.
צד (אל)

צִד (בפיניקית: 𐤑𐤃) היה אל כנעני שנעבד בעיקר בעברי הים, בקרתחדשת ובסרדיניה. האל מוכר משמות תיאופורים פיניקיים רבים. לצד היה מקדש משותף עם תנת ברובע מערת (Megara) בקרתחדשת, וכן מקדש בסרדיניה. מקדש צד בסרדיניה (אנ') ליד כרלי, נבנה על ידי הקרתחדשתים לאל צד־אדר (כלומר "צד האדיר", בלטינית Sid Addir). המקדש שופץ על ידי הרומאים, שזיהו את האל הכנעני עם Sardus Pater (אנ'), כלומר "האב הסרדיני". שני האלים זוהו עם האל הנוראגי בבי. באתר נמצאו כתובות נדר פיניקיות המוקדשות "לאדון, לצד האדיר בבי" ולמלקרת, וכמה כתובות שהקדישו אנשי כרלי וסלכי. ייתכן שהאל זהה לאל "סַדִידוֹס" (ביוונית: Σαδιδος), בנו של אל-כרונוס, המוזכר פעם אחת בכתבי סכניתן (שתורגמו ליוונית על-ידי פילון מגבל). Paolo Bernardini, Antonio Ibba, Il santuario di Antas tra Cartagine e Roma, Sacrum Nexum: Alianzas entre el poder político y la religión en el mundo romano, Madrid, 2015, עמ' 75–138, ISBN 978-84-16202-07-2 V. Bagnolo, R. Argiolas, A. Cuccu, HBIM FOR ARCHAEOLOGICAL SITES: FROM SFM BASED SURVEY TO ALGORITHMIC MODELING, The International Archives of the Photogrammetry, Remote Sensing and Spatial Information Sciences XLII-2-W9, Copernicus GmbH, 2019-01-31, עמ' 57–63 doi: 10.5194/isprs-archives-XLII-2-W9-57-2019 V. Bagnolo, N. Paba, UAV-based photogrammetry for archaeological heritage site survey and 3D modeling of the Sardus Pater temple (Italy), The International Archives of the Photogrammetry, Remote Sensing and Spatial Information Sciences XLII-2-W17, Copernicus GmbH, 2019-11-29, עמ' 45–51 doi: 10.5194/isprs-archives-XLII-2-W17-45-2019 Stefano Columbu, Emanuela Gaviano, Luca Giacomo Costamagna, Dario Fancello, Mineralogical-Petrographic and Physical-Mechanical Features of the Construction Stones in Punic and Roman Temples of Antas (SW Sardinia, Italy): Provenance of the Raw Materials and Conservation State, Minerals 11, 2021-09, עמ' 964 doi: 10.3390/min11090964 Taco T. Terpstra, Mediterranean Silver Production and the Site of Antas, Sardinia, Oxford Journal of Archaeology 40, 2021-05, עמ' 176–190 doi: 10.1111/ojoa.12216 נחום סלושץ, אוצר הכתובות הפניקיות, דביר, תש"ב, עמ' 55 CIS I 247-249 P. Bernardini, A. Ibba. "Il santuario di Antas fra Cartagine e Roma", in J. Cabrero Piquero, L. Montecchio (cur.), Sacrum nexum: alianzas entre el poder político y la religión en el mundo romano, Madrid-Salamanca 2015, pp. 75-138 ISBN 978-84-16202-07-2, Logus-Mezzolani (2012). Archeologia della Sardegna. Logus. pp. 24–. ISBN 978-88-98062-00-3. P. Bernardini, A. Ibba. "Il santuario di Antas fra Cartagine e Roma", in J. Cabrero Piquero, L. Montecchio (cur.), Sacrum nexum: alianzas entre el poder político y la religión en el mundo romano, Madrid-Salamanca 2015, pp. 75-138 ISBN 978-84-16202-07-2, עמ' 131: "𐤋𐤀𐤃𐤍 𐤋𐤑𐤃 𐤀𐤃𐤓 𐤁𐤁𐤉". KAI 299: "𐤋𐤀𐤃𐤍 𐤋𐤑𐤃 𐤀𐤃𐤓 𐤁𐤀𐤁𐤉" KAI 299, 300 KAI 301 פילון מגבל, ההיסטוריה הפיניקית, תרגום ג'יימס באר, עמ' 27. ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
צד

האם התכוונתם ל... צד (אל) – אל כנעני צד (מצרים העתיקה) – סמל מצרי עתיק מלאכת צד – אחת מל"ט אבות מלאכה
מל קאונטס

מל גראנט קאונטס (באנגלית: Mel Grant Counts; נולד ב-16 באוקטובר 1941) הוא כדורסלן עבר אמריקאי ששיחק בעמדות הפורוורד והסנטר במספר קבוצות ב-NBA מ-1964 עד 1976. למרות גובהו הרב (2.13 מטרים) הוא נחשב לקלעי מצוין. הוא היה בנבחרת הכדורסל האולימפית של ארצות הברית שזכתה בזהב באולימפיאדת טוקיו 1964. הוא שיחק במכללות באוניברסיטת אורגון סטייט ונבחר במקום ה-7 על ידי בוסטון סלטיקס בדראפט 1964. הסלטיקס זכו באליפות ה-NBA ב-1965 וב-1966 עם קאונטס, שהיה בעיקר גיבוי לביל ראסל, אבל הוא הועבר בטרייד לעונת 1967 לבולטימור בולטס. באמצע אותה עונה הוא הועבר בטרייד ללוס אנג'לס לייקרס, יריבתה הנצחית של הסלטיקס, שעלתה לפלייאוף באותה שנה. בשלוש העונות הבאות הגיעו הלייקרס וקאונטס לגמר ה-NBA, שם הם ישחקו ובסופו של דבר יפסידו שלוש שנים ברציפות. בגמר 1969, קאונטס שיחק בעקיפין תפקיד באחת מהחלטות האימון השנויות ביותר במחלוקת בתולדות ה-NBA. במשחק 7 המכריע של סדרת הגמר נגד הבוסטון סלטיקס, הסנטר הפותח של הלייקרס, וילט צ'מברלין, ביצע את העבירה החמישית שלו 6 דקות לסיום. דקה לאחר מכן, צ'מברלין ירד מהפרקט בצליעה והוחלף על ידי קאונטס כשהלייקרס פיגרו אחרי סלטיקס בתשע נקודות. הלייקרס הורידו את הפיגור לנקודה אחת, והמאמן בוץ' ואן ברדה קולף סירב להחזיר את צ'מברלין למשחק בדקות האחרונות אף על פי שווילט אמר שהברך שלו מספיק טובה כדי לשחק. הלייקרס הפסידו את המשחק, 108–106, ואת הסדרה, 4–3. קאונטס שיחק עוד עונה אחת עם הלייקרס לפני שהועבר בטרייד לפיניקס סאנס כשהלייקרס החזירו את חבר היכל התהילה גייל גודריץ' (הוא התחיל בלייקרס אבל עבר לפיניקס בדראפט ההרחבה של 1967). לאחר מספר עצירות נוספות ברחבי הליגה, כולל חזרה ללייקרס ב-1973, סיים קאונטס את הקריירה שלו בניו אורלינס ג'אז ב-1976. מדיה וקבצים בנושא מל קאונטס בוויקישיתוף פרופיל, באתר Basketball-Reference פרופיל, באתר Sports-Reference פרופיל אולימפי, באתר olympedia.org פרופיל, באתר פיב"א פרופיל, באתר ליגת ה-NBA Mel Counts. nba.com
אהרן מז'יטומיר

רבי אהרן מז'יטומיר (ה'תק"י-1750 בערך – ה'תקע"ז-1817 בערך) היה תלמידו של רבי לוי יצחק מברדיטשוב ומגדולי תנועת החסידות. הוא התמנה למגיד בז'יטומיר על ידי רבו בשנת ה'תקנ"ח. בתפקידו זה כיהן כשלוש שנים ולאחר מכן עקר להונגריה וכיהן כמגיד בערים קראלי ואשוואר. כמו רבו גם הוא נודע בצדקתו, קדושתו והתלהבותו הגדולה בעבודת ה'. הוא כתב ספר ובו דרשות קבליות על חומשי התורה בשם "תולדות אהרן", ברדיצ'ב, 1817. בספר נדפסו דרשותיו מז'יטומיר בשנים ה'תקנ"ח-ה'תקס"א. הוא נפטר בכ"ו תשרי תקע"ז (1816) ובהילולה שלו משתתפים רבים. קברו חולל מספר פעמים. רבי אהרן מזיטומיר באתר דעת. דוד הלחמי, רבי אהרן מז'יטומיר, חכמי ישראל, תל אביב תשי"ח, חלק א', עמ' רכ"ט, באתר אוצר החכמה (צפייה מוגבלת למנויים) ספרו, תולדות אהרן, ‏ברדיטשוב תקע"ז, באתר היברובוקס אנציקלופדיה לחסידות, א', עמ' קנו ספר תולדות אהרן - ברדיטשוב, תקע"ז - מהדורה ראשונה | קדם בית מכירות פומביות בע״מ, באתר www.kedem-auctions.com ז'יטומיר: לקראת הילולת רבי אהרן מז'יטומיר זי"ע - שטורעם.נט כל חב"ד יודעת, באתר shturem.net ז`יטומיר: הכנות להילולת הרה"ק רבי אהרן מז`יטומיר זי"ע, באתר COL המונים בציונו הקדוש של רבי אהרן מז’יטומיר, באתר בחדרי חרדים חולל אוהל רבי אהרן מז'יטומיר – אהלי צדיקים, באתר zadikim.com ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
ג'ורג'יניו ראטר

ג'ורג'יניו ראטר (בצרפתית: Georginio Rutter; נולד ב-20 באפריל 2002) הוא כדורגלן צרפתי המשחק בעמדת החלוץ בברייטון. ראטר, שגדל בצרפת, נולד לאם מראוניון ולאב ממרטיניק, החל את אימוני הכדורגל שלו ב-AS Menimur וב-OC Vannes. בעונת 2020/2021 שיחק פעמיים בסטאד רן הבוגרת. במחזור האחרון של שלב הבתים של ליגת האלופות בעונת 2020/2021 נכנס כמחליף וכבש שער במשחקו הראשון במסגרת אירופית, בהפסד 1–3 לסביליה. ב-1 בפברואר 2021 חתם בהופנהיים מהבונדסליגה תמורת 500,000 יורו. הוא ערך את הופעת הבכורה שלו ב-18 בפברואר בסיבוב השני של הליגה האירופית נגד מולדה. בהופעת הבכורה שלו בבונדסליגה ב-21 בפברואר הוא נכנס כמחליף וכבש בדקה ה-90 בניצחון 0–4 על ורדר ברמן. ב-14 בינואר 2023 עבר ראטר ללידס יונייטד מהפרמייר ליג תמורת 36 מיליון ליש"ט, סכום שיא בתולדות המועדון. לאחר נשירתה של לידס לצ'מפיונשיפ בסיום עונת 2022/2023, החמיץ את פתיחת עונת 2023/2024 בשל פציעה ופתח בהרכב ב-18 באוגוסט 2023 מול וסט ברומיץ' אלביון, שהסתיים בתיקו 1-1. ב-26 באוגוסט הבקיע שער בכורה בקבוצה בניצחון 3–4 על איפסוויץ' טאון. הוא פתח בהרכב במשחק הראשון לעונת 2024/2025 ב-10 באוגוסט מול פורטסמות', שהסתיים בתיקו 3-3. ב-19 באוגוסט 2024 עבר ראטר אל ברייטון בחוזה עד 2029. ג'ורג'יניו ראטר, ברשת החברתית אינסטגרם ג'ורג'יניו ראטר, באתר Transfermarkt ג'ורג'יניו ראטר, באתר Soccerway ג'ורג'יניו ראטר, באתר BDFutbol ג'ורג'יניו ראטר, באתר WorldFootball.net ג'ורג'יניו ראטר, באתר FootballDatabase.eu ג'ורג'יניו ראטר, באתר ESPN Rutter kommt aus Rennes, tsg-hoffenheim.de. 1. Februar 2021 (בגרמנית) Georginio Rutter: Leeds United sign forward from Hoffenheim for club record fee, BBC Sport. 14 January 2023 Ged Scott, Leeds United 1 West Bromwich Albion 1, BBC Sport, 18 August 2023 Ipswich Town 3 Leeds United 4, BBC Sport, 26 August 2023 Leeds United 3 3 Portsmouth, BBC Sport, 10 August 2024 "Georginio Rutter Joins Albion From Leeds". www.brightonandhovealbion.com. נבדק ב-2024-08-19.
Kh-101

Kh-101 (ברוסית X-101, לפי קוד דיווח נאט"ו AS-23 Kodiak) הוא טיל שיוט אסטרטגי, אוויר-קרקע רוסי בעל טכנולוגיית חמקנות וטווח מקסימלי של 5500 קילומטרים. הטיל מיוצר על בסיס טכנולוגי חדש, בעל רכיבים רוסיים בלבד, בניגוד לדורות קודמים של טילים אלו, שהיו להם רכיבים ממדינות ברית המועצות לשעבר. משתמש במערכת הנחיה משולבת: מערכת אינרציאלית עם תיקון אופטי-אלקטרוני; בחלק האחרון נעשה שימוש בראש ביות. Kh-101 יכול לקבל מידע מורכב הן על המסלול והן על הקואורדינטות של המטרה. בניגוד לטילים מהדור הקודם, קיימת אפשרות מהותית לשנות את המטרה כאשר הטיל כבר במעוף. במצב הובלה המנוע ממוקם בתוך הרקטה, הכנפיים מקופלות מתחת לרקטה וגם יחידת הזנב מקופלת. לאחר השיגור, המנוע (טורבו-ג'ט דו-מעגלי דגם R95TM-300) מורחב מגוף הרקטה, הנוצות מונחות בהתאם לתוכנית "כנף נמוכה". הגרסה הגרעינית (Kh-102) נושאת ראש נפץ עם תפוקה, לפי מקורות שונים, של 250 קילוטון או 1 מגהטון. מדיה וקבצים בנושא Kh-101 בוויקישיתוף תבנית:שימוש קרבי אוקראינה שימוש מאוד מוצלח אחוזי יירוט על ידי הגנה אווירית אוקראינית פחות מ 10% חיסלו כמעט 10000 יעדים מתחילת המבצע פגיעה הכי מוצלחת בתחנת רכבת בקייב יותר מ-200 חיילים אוקראינים מחוסלים «Наш ответ «Томагавкам»: на что способна российская сверхдальняя крылатая ракета Х-101/Х-102, RT на русском (ברוסית) Крылатую ракету Х-101 улучшили с учетом сирийского опыта, Российская газета
קרלוס צ'אבס

קרלוס אנטוניו דה פדואה צ'אבס אי רמירס (בספרדית: Carlos Antonio de Padua Chávez y Ramírez)‏; 13 ביוני 1899 – 2 באוגוסט 1978), מלחין, מנצח, מורה ועיתונאי מקסיקני, מייסדה ומנהלה של התזמורת הסימפונית המקסיקנית. הוא הושפע מן התרבויות המקומיות של מקסיקו. משש הסימפוניות שלו, הסימפוניה מס' 2, העושה שימוש ביגואי, כלי הקשה מקומיים, היא ככל הנראה הפופולרית ביותר. צ'אבס היה חבר בקולגיום הלאומי של מקסיקו. סבו מצד אביו, חוזה מריה צ'אבס, מושל אקוואסקאליינטס, מקסיקו, הוצא להורג בפקודת הקיסר מקסימיליאן בשנת 1864. אביו, אוגוסטין צ'אבס, המציא מחרשה, שיוצרה ונמכרה לשימוש בארצות הברית. הוא מת כשקרלוס היה כבן שלוש. את שיעורי הפסנתר הראשונים שלו קיבל קרלוס מאחיו מנואל, ובהמשך למד פסנתר אצל אסונסיון פארה, מנואל פונס ופדרו לואיס אוסאגון והרמוניה אצל חואן פואנטס. משפחתו הרבתה לצאת לחופשות באתרים, שהשפעת תרבות הילידים האצטקים עוד הייתה חזקה בהם. בשנת 1916 יזמו צ'אבס וקבוצת ידידים הוצאת כתב עת לענייני תרבות, "גלאדיוס", וזה הביא בהמשך להצטרפותו של צ'אבס לסגל העיתון "אל אוניברסל" במקסיקו סיטי, בשנת 1924. אחרי המהפכה המקסיקנית ומינוי נשיא, שנבחר לתפקידו בבחירות דמוקרטיות, אלווארו אוברגון, היה צ'אבס לאחד מנותני הדוגמה הראשונים למוזיקה מקסיקנית לאומית, עם באלטים ונושאים אצטקיים. בשנת 1922 נשא צ'אבס לאישה את אוטיליה אורטיס והשניים יצאו לירח דבש באירופה, שם פגש את פול דיקא. אחרי אירופה, נפש הזוג בארצות הברית, לשם חזר צ'אבס בשנת 1926 ונשאר בניו יורק עד 1928. עם שובו למקסיקו התמנה צ'אבס למנהל התזמורת הסימפונית המקסיקנית, התזמורת הראשונה הקבועה של מקסיקו, מייסודו של איגוד העובדים של הנגנים. צ'אבס מילא תפקיד חשוב בהוצאת התזמורת למסע הופעות באזורים הכפריים של מקסיקו. בשנת 1928 התמנה צ'אבס למנהל הקונסרבטוריון הלאומי למוזיקה, משרה שהחזיק במשך שש שנים. בתפקידו זה היה ראש חץ למיזמים של איסוף מוזיקה עממית ילידית. בחלק מן הזמן שבו לא ניצח ארטורו טוסקניני על התזמורת הסימפונית של רשות השידור הלאומית בשנת 1938, היה צ'אבס המנצח על סדרת קונצרטים עם תזמורת זו. בשנת 1940 הפיק קונצרטים במוזיאון לאמנות מודרנית בניו יורק. משנת 1947 עד 1952 שימש צ'אבס כמנהל הכללי של המכון הלאומי לאמנויות היפות. בשנת 1947 הקים את התזמורת הסימפונית הלאומית, שהחליפה את התזמורת הסימפונית הוותיקה יותר כתזמורתה הראשונה במעלה של מקסיקו והביאה להתפרקות ההרכב הקודם. במשך כל הזמן הזה קיים צ'אבס לוח זמנים עמוס במסע קונצרטים בינלאומי. הוא מת בביקור אצל בתו בעיבורי מקסיקו סיטי. Grupo de los cuatro, formed in 1935: Daniel Ayala Pérez, Salvador Contreras, Blas Galindo, and José Pablo Moncayo; all influenced by Chávez García Morillo, Roberto, Carlos Chávez, México: Fondo de Cultura Económica, 1960, ISBN 968-16-0222-6 מדיה וקבצים בנושא קרלוס צ'אבס בוויקישיתוף קרלוס צ'אבס, באתר קומפוניסטן דר גגנווארט קרלוס צ'אבס, באתר AllMusic (באנגלית) קרלוס צ'אבס, באתר MusicBrainz (באנגלית) קרלוס צ'אבס, באתר Discogs (באנגלית) קרלוס צ'אבס, באתר Songkick (באנגלית) קרלוס צ'אבס, באתר אנציקלופדיה בריטניקה (באנגלית) קרלוס צ'אבס, באתר "Find a Grave" (באנגלית) Maureen Buja, Musicians and Artists: Carlos Chávez and Diego Rivera, Interlude, ‏June 9th, 2017 /carlos-chavez Carlos Chávez, Ircam-Centre Pompidou, ‏2002 Howard Taubman, Opera: First by Chavez, ‏May 10, 1957